**Τίτλος σεναρίου:**

**«Ο Ιησούς υπερασπίστηκε και εξύψωσε τις γυναίκες και τα παιδιά στην καινούργια ανθρωπότητα»**

**Φάση: «2»**

**Χρόνος υλοποίησης: 45 λεπτά**

**Δραστηριότητες ομάδας «ΓΥΝΑΙΚΕΣ»**

**1η δραστηριότητα**

1. Μεταβείτε στην ιστοσελίδα: <http://photodentro.edu.gr/lor/r/8521/7203?locale=el> και δείτε τη συλλογή εικόνων: Οι μαθήτριες του Ιησού. Μεταβείτε κατόπιν στις αντίστοιχες ιστοσελίδες του *Ορθόδοξου Συναξαριστή* για να δείτε περισσότερες εικόνες, βιογραφικά στοιχεία και ύμνους για την Αγία Ιωάννα τη Μυροφόρο (<http://www.saint.gr/635/saint.aspx>) και τις αδελφές του Λαζάρου Μάρθα και Μαρία (<http://www.saint.gr/1798/saint.aspx>).
2. Συζητείστε μεταξύ σας: Ποια είναι η ιδιαίτερη σημασία του χαρακτηρισμού «Μυροφόρες»; Με ποιόν τρόπο οι γυναίκες - μαθήτριες του Χριστού συσχετίζονται, ως Μυροφόρες, με τα γεγονός της Ανάστασης;

**2η δραστηριότητα**

1. Μελετείστε λεπτομερώς τη Βιογραφία της Αγίας Μαρίας της Μαγδαληνής και παρατηρείστε τις εικόνες που παρατίθενται στην αντίστοιχη ιστοσελίδα του *Ορθόδοξου Συναξαριστή*: <http://www.saint.gr/734/saint.aspx>.
2. Διαβάστε και ακούστε από το οπτικοακουστικό υλικό το απολυτίκιο της Μαρίας της Μαγδαληνής και μελετείστε προσεκτικά το κείμενο του *Οίκου*:

**Ὁ Οἶκος**
*Τὸ φῶς τοῦ κόσμου ὁ Χριστός, ἀνύστακτον ἰδών σου, τῆς πίστεως τὸ ὄμμα, ἀγάπης τε τὸ φίλτρον τὸ ἀναπόσπαστον Σεμνή, πρώτη ἐμφανίζει ἑαυτὸν σοι, ἀναστὰς ἐκ τοῦ μνημείου, ὤκιστα ἐλθούσῃ μετὰ μύρων, καὶ προσιούσῃ σὺν δάκρυσι τῷ ἀπροσπελάστῳ, καὶ αὐτὸς σοι ἀμειβόμενος, τὴν τοῦ Πνεύματος θείαν ἐνέργειαν δωρεῖται, καὶ τῆς πρὸς τὸν ἄναρχον Πατέρα ἀνόδου ἐμφανίζει σοι βουλήν· καὶ πέμπει δὲ σε, θεῖα εὐαγγέλια τοῖς κατεπτηχόσι Μύσταις τῆς αὐτοῦ ἐγέρσεως ἀπαγγεῖλαι. Διὸ μεγίστην πρὸς αὐτὸν ἔχουσα παρρησίαν, ὑπὲρ τοῦ κόσμου πρεσβεύεις ἑκάστοτε.*

1. Απαντήστε προφορικά: Γιατί η Μαρία η Μαγδαληνή εκτός από Μυροφόρος τιμάται από την Εκκλησία και ως Ισαπόστολος;

**3η δραστηριότητα**

Αξιοποιήστε τις πληροφορίες που πήρατε από τη μελέτη των παραπάνω, συνδυάστε τις πληροφορίες αυτές με το πληροφοριακό υλικό που παρατίθενται στο ερμηνευτικό 1α του βιβλίου και δημιουργείστε ένα (ενιαίο, με τη συνεργασία όλων των ομάδων) πολυτροπικό κείμενο που να εξηγεί γιατί ήταν πρωτοφανές και ασυνήθιστο το γεγονός ότι ο Ιησούς είχε γυναίκες - μαθήτριες, οι οποίες μάλιστα ως Μυροφόρες υπήρξαν και οι πρώτες μάρτυρες της Ανάστασης.

**4η δραστηριότητα**

Επιλέξτε από το διαδραστικό βιβλίο το εικονίδιο: ** (**Ο λιθοβολισμός σήμερα - Διαδραστικό παιχνίδι) **και εκτελέστε το διαδραστικό παιχνίδι. Καταγράψτε τις χώρες που εντοπίσατε και φτιάξτε μια σύντομη (ενιαία) παρουσίαση με θέμα:** Ο λιθοβολισμός σήμερα.